Խլոդվիգ I–ը ծնվել է մոտ 466 թ.–ին։ Նա սալիական ֆրանկների թագավոր Խիլդերիկ I–ի որդին էր։ 358 թ.–ին հռոմեացիներն իրենց ենթարկեցրին այս գերմանական ցեղին՝ նրան թույլ տալով բնակվել այժմյան Բելգիայի տարածքում, պայմանով որ նա կպաշտանի սահմանները և զինվորներ կուղարկի հռոմեական բանակի համար։ Ֆրանկները սկսեցին սերտորեն շփվել գալա–​հռոմեական բնակչության հետ, ինչը հանգեցրեց նրանց աստիճանական հռոմեացմանը։ Խիլդերիկ I–ը հռոմեացիների դաշնակիցն էր, ուստի պաշտպանում էր սահմանները մյուս գերմանական ցեղերի, ինչպես օրինակ, վեստգոթերի ու սաքսոնների ասպատակություններից։ Դրանով նա շահեց գալա–​հռոմեական բնակչության համակրանքը։